Rezumatul Studiului 7 - Din groapa leilor în prezenţa îngerilor

1. **Un om desăvârşit. Daniel 6:1-5**
	* Darius a remarcat loialitatea lui Daniel şi cugeta să-l pună peste toată împărăţia.
	* Acest aspect a trezit sentimente de gelozie în ceilalţi guvernatori (vechiul păcat care a determinat căderea lui Lucifer) deoarece ei pofteau poziţia care urma să-I fie dată lui Daniel.
	* Când l-au cercetat pe Daniel, aceştia l-au găsit un bun administrator. El era drept, harnic, incoruptibil, demn de încredere, onest, credincios şi loial, pe deasupra , nici nu avea obiceiuri rele.
	* Aceştia au decis,deci, ca să găsească pricină în credinţa lui pentru a-l ataca. Ei ştiau că acesta va rămâne credincios legii lui Dumnezeu în pofida legilor ţării.
2. **Un om persecutat. Daniel 6:6-9**
	* Pentru a beneficia de o administraţie cât mai eficientă, regele a numit 120 de satrapi. Unul dintre riscurile acestui tip de administraţie consta în faptul că oricare dintre ei putea folosi puterea pentru a complota împotriva regelui.
	* Aceştia au sugerat ca, pentru a asigura loialitatea tuturor conducătorilor, toate cererile trebuiau adresate regelui pentru o vreme.
	* Ei au adăugat aici inclusiv cererile aduse zeilor. Acest gest era, pe de-o parte, o mare măgulire a regelui (regele nu era un reprezentant al zeilor), dar şi un atac împotriva lui Daniel.
3. **Un om al rugăciunii. Daniel 6:10**
	* În pofida decretului regal, Daniel nu a încercat să-şi ascundă obiceiul de a se ruga. El a continuat să se roage cu faţa spre Ierusalim după cum îi era obiceiul (2 Cronici 6:20-40).
	* Închinarea este principalul punct de conflict dintre bine şi rău. Cui şi cum ne vom închina?
	* Ce vom face atunci când loialitatea noastră faţă de Dumnezeu e în conflict direct cu loialitatea faţă de ţară?
	* Decizia pe care o vom lua va depinde de atitudinea noastră de astăzi. Mă rog eu lui Dumnezeu în fiecare zi? Pun eu deoparte Sabatul pentru a-L venera pe Dumnezeu? Cum este relaţia mea zilnică cu Isus?
4. **Un om protejat. Daniel 6:11-23**
	* Guvernatorii l-au prezentat pe Daniel ca pe un captiv străin care încălca porunca regelui. Ei au omis intenţionat marile sale calităţi.
	* Darius şi-a irosit toată ziua încercând să-l scape pe Daniel de la moarte, dar nu a izbutit (Ioan 19:12).
	* Credincioşia lui Daniel l-a impresionat pe rege până într-acolo că acesta a exclamat: „Dumnezeul tău căruia necurmat Îi slujeşti să te scape!” (v. 16).
	* Şi Dumnezeu Şi-a trimis îngerul să-l protejeze pe Daniel.
5. **Un om răzbunat. Daniel 6:24-28**
	* Daniel şi-a ispăşit pedeapsa pentru „nelegiuirea” sa potrivit decretului. Atunci Darius şi-a întors privirea către adevăraţii nelegiuiţi (invidioşi, mincinoşi şi trădători).
	* Moartea lor rapidă a contrastat din plin miraculoasa protecţie oferită lui Daniel
	* Darius l-a răzbunat pe Daniel şi i-a confirmat poziţia politică.
	* Darius l-a răzbunat de asemenea şi pe Dumnezeul lui Daniel. Acesta este un simbol al răzbunării finale când orice genunchi se va pleca înaintea Regelui regilor.